ત્રિનિદાદઃ વિશ્વ ક્રિકેટના બે દિગ્ગજ ખેલાડી વેસ્ટ ઇન્ડીઝના બ્રાયન લારા અને ભારતનો સચીન તેંડુલકરને ક્રિકેટના મેદાનમાં ફરી એક વાર જોવાનું ક્રિકેટપ્રેમીઓનું સપનું સાકાર થવા જઈ રહ્યું છે. બંને ખેલાડી આ મહિનામાં ફરી એક વાર મેદાનમાં ઊતરશે. આ મેચ ત્રિનિદાદ એન્ડ ટોબેગોના બ્રાયન લારા સ્ટેડિયમમાં રમાશે. લગભગ એક દાયકાથી બની રહેલા બ્રાયન લારા સ્ટેડિયમને દુનિયા સામે લાવવામાં આવશે અને આ ખાસ પ્રસંગનો શુભારંભ થશે લારા અને સચીનની ટીમ વચ્ચેની મેચથી.